236 
A M. K. FÖLDTANI INTÉZET ÉVI JELENTÉSE 1884-RŐL. 
bán Gyöngyösön és Párádon, a Bükkhegységben Eger, Deménd, Szarvaskő 
és Felső-Tárkányon, valamint Diósgyőrött és Parasznyán. Innét a Tokaj - 
Hegyaljához fordult, hol S.-A.-Ujhely, Szőllőske, Ladmócz, Pusztafalu, Rad- 
vány, Telkibánya, Sárospatak, Tolcsva, Erdőbénye, Tokaj, Szerencs és 
Medgyaszó vidékeire látott el, végre Beregszászra és Muzsalyra történt kirán¬ 
dulás, az ottani alunitok beszerzése érdekében. 
A mondott helyekről időközben beérkezett anyag előzetes rendezésére 
rövid időre Budapestre visszatérvén, egy második cyclusban utbaejtette 
Bogsánt, Moraviczát, Resiczát, Szekult, Aninát, Oraviczát, Verseczet és 
Mehádiát, mely utóbbi ponton egy időn át felvételeket is eszközölt. Őszszel 
Budapesté történt visszautazásával egybekötötte végre még az iskolai gyűjte¬ 
mények ügyében Ogradina, Dubova, Plavisevicza és Pétervárad meglátogatá¬ 
sát, az utóbb nevezett ponton a szép, nagyszemű Orthoklas-Quarcz-Trachitot 
gyüjtvén a vasúti alagútból. 
Mintegy 110 helyen ejtetett meg a gyűjtés, s minthogy Lóczy (17), 
Gesell (7), Pethő (5), Roth (1), Matyasovszky (1), és Halaváts (1) részéről, 
nevezetesen az első három által, szintén történtek itt szóba eső begyűjtések 
a rendszeres földtani felvételek mellett, több mint 10,000 az ez utón beszer¬ 
zett kőzetdarabok száma. 
Nem csak kielégítőnek, hanem határozottan fényesnek kell kijelentenem 
az eredményt, melyet az intézet a jelzett kőzetgyűjtések ügyében első rendben 
dr. Schafarzik Ferencz fáradozásának köszön, s fogadják úgy ő mint az 
imént nevezettek, kik a kitűzött czél elérése körül szintén közreműködtek, 
őszinte köszönetemet. 
60 teljes kőzetgyűjtemény, egyenként mintegy 150 darab belföldi külön¬ 
böző kőzettel, nemkülönben circa 15 kisebb terjedelmű áll most a m. k. 
földtani intézetnek a hazai közoktatási ügy támogatására rendelkezésére. 
Felemlíthetem, miként kiküldöttünk az említett kirándulásai alkalmával a 
gyakorlati életnek szánt gyűjteményeink gyarapítását sem tévesztette szem 
elől, mert a mű- és építőiparilag fontos kőzetek gyűjteményét ez alkalommal 
mintegy 40—50 darabbal gazdagítá, nem is említvén gyűjteményeink 
többi ágait. 
Kellemes kötelességem még megemlékezni De Adda Sándor főbánya¬ 
tanácsos úrról, az akna-szlatinai m. k. főbányaliivatal tisztelt főnökéről, a ki 
hivatalos megkeresésemre a legnagyobb előzékenységgel vállalta magára 
iskolai gyűjteményeink számára a kristálysó, barnakősó, földeskősó egyszóval 
a konyhasó különféle előfordulási módosulatait, továbbá az ezekkel társuló 
anhydritet, gipszet s a só mellékkőzeteit a kivánt mennyiségben rendelkezé- 
zünkre bocsátani. Az ígért küldemény a m. k. földtani intézethez már be is 
érkezett. 
A szab. osztr. magy. államvasút társaság főgondnoksága Resiczán Scha- 
farzik szóbeli megkeresésére szintén sziveskedett Kucsadló J. ottani tisztvi- 
